නඩයේ ගෑනු උදවිය දවස් දෙකකට ඇතිවෙන්න කෑමට හාල්, පොල්, මුංඇට, කොස් වාගේ කෑම ජාති අඩුවක් නොමැතිව අරන් යන්න සූදානම් කර ගත්තා. ඒ කාලේ අද වාගේ තේ වතුර බිව්වේ නැහැ. එක්කො බෙලිමල් වතුර, කොත්තමල්ලි වතුර, වාගේ දේවල් තමයි ගිමන් හරිනකොට බිව්වේ. අපි කුරක්කන් හැලප, වණ්ඩු එහෙමත් හදාගෙන ඉදිච්ච කෙසෙල් කැන් දෙකකුත් හොයාගෙන ඕඃ නමෝ බුද්ධං කියලා පෝයට පෙර දවසේ හවස සිතුල්පව්වට කරුණා කළා. ඒ කාලේ මේ තිස්සමහාරාමේ හැමතැනම මැලේරියා වසංගතයක් පැතිරිලා තිබුණා ගොඩාක් පුංචි ඈයෝ, නාකි ඈයෝ මියපරලොව යන්න වුණා. ඒත් කතරගම දෙවියන්ට භාරහාර වෙලා කවුරුත් ගමන් බිමන් වන්දනාවේ ගියා. මදුරුවන්ගෙන් බේරෙන්න, මදුරුතලා, කොහොඹ කොළ ගිනිමැල ගහලා ඒවාට දමලා ඒ දුම් වදින්න කටයුතු කළා. ඔන්න ඔහොම අපේ සිතුල්පව්ව වන්දනාව පටන් ගත්තෙ.
මදුරුවන්ගෙන් බේරීම සදහා දුම් විදීමට යොදාගන්නා ශාක මොනවාද?
මදුරුතලා, කොහොඹ කොළ